
<#2#>
נוכחים:
התובעת
מתורגמנית מטעם התובעת לשפה האנגלית הגברת דורית ספירו
הנתבע בליווי חברו מר דן זוארץ

פרוטוקול

הצדדים מוזהרים כדין:

התובעת: קראתי את כתב ההגנה. אני רוצה לצרף מסמכים שהבאתי לעורך הדין שלי ולא העלה לאתר. אני שלמתי לעורך דין ושמתי לב שעורך הדין חבר של הנתבעת בפייסבוק. שמעתי את הערת בית המשפט, אני משיבה, הוא אחראי כי אני שילמתי לו עבור הרכב לסוכן וחלק מסכום הסוכן זה היה לבדיקת רכב. הוא טוען שהם בדקו את הרכב וחלק מהתשלום לסוכנות של החברה כלל את הבדיקה. הוא טוען שהייתה בדיקת רכב. לשאלת בית המשפט גם אם הטענה נכונה בסופו של דבר הוא לקח את הרכב אליו לטיפול, האם נכון שהוצאתי את הרכב לפני שסיים לטפל?, אני משיבה שהוא טען שוב ושוב שאין בעיה ברכב. לקחתי... ברגע שאמרתי לו שיש תקלה הוא שלח אותי ל2 מוסכים מטעמו, אחד בחולון והם סרבו לטפל ברכב. אחר כך לקחתי תא הרכב לטפל אצלו. הרכב היה אצלו במוסך 10 ימים ועוד לא תוקן. אימא שלי הגיעה לארץ והייתה לנו תכנית לחופשה ואמרתי לו שאני חייבת את הרכב כי אני עוברת דירה. הוא כל הזמן אמר שחסרים לו חלקים. אמרתי לו שאני חייבת את הרכב אז שיגיד לי איזה חלק חסר עכשיו ואני אקח את הרכב ואתקן אותו. הוא אמר לי שחסר חיישן ואם אני לוקחת את הרכב זה באחריות שלי. מציגה את ההתכתבות בנינו באותו עניין, מוגש ומסומן ת/1. לקחתי את הרכב והתחלתי לנהוג והרכב נסע בסדר כשהתחלתי לנסוע לאילת הרכב נעצר וחייגתי אליו מיידית ואמרתי לו שיעזור לי והוא סירב. הייתי עם תינוק בן 7 חודשים ו4 ילדים. הוא אמר לי שזה חיישן אבל הוא היה צריך לומר לי שזה לא החיישן. מכונאי אחר אמר לי שהוא שם את רצועת הטיימינג במקום הלא נכון והיו הרבה דברים במקום הלא נכון. שילמתי 9,000 ש''ח עבור התיקונים ו1,500 ש''ח מונית לחזור מאילת לירושלים ו- 9,300 ש''ח לתיקון הרכב. שילמתי על גרר, מציגה לבית המשפט את המסמכים. מצורף ומסומן ת/.2
הרכב בסוף הושבת. מכרתי חלקים ממנו ב300 ש''ח. יש לי פה את המסמך. לשאלת בית המשפט אם הייתי משאירה את הרכב לסיום הטיפול הייתי מקבלת רכב תקין, אני משיבה שאני לא בטוחה. אני חושבת שהוא רק רצה לשחרר אותי עם הרכב. יש לי ילדים קטנים ואני ללא משפחה בארץ. אני לא מדברת עברית. הוא שלח אותי בין מכונאים. הוא אמר שהרכב נבדק ומעולם לא הביא לי מסמך שנבדק. הוא טען שוב ושוב שזה חיישן ולא משהו רציני ושאין בעיה עם הרכב ולכן הוצאתי את הרכב כי אמר לי שאין בעיה. אם הוא היה אומר לי שזו בעיה רצינית לא הייתי חותמת על המסמך.  
הנתבע: לשאלת בית המשפט, אני מתווך, אין לי מגרש, אני מתווך לעולים חדשים לקנות רכבים. היה לה תקציב מאוד נמוך והיא רצתה רכב של 7 מקומות. שלחתי לה כמה אופציות ורציתי לעזור לה בשביל זה אני בעבודה הזו. מצאתי לה את הרכב הזה ושלחתי לה את כל הפרטים. היא אמרה שהיא לבד בבית ולא יכולה להגיע אמרתי לה שאני יכול ללכת יש לי מוסכניק אבל זה לא מכון לבדיקה בגלל שהאוטו ישן. הכל היה תקין שמנו סורק ותיקנתי לה את המזגן ושלחתי לה תמונה שהאוטו היה במוסך ואז הבאתי לה את הרכב עד ירושלים. אני לקחתי רק עמלה שלי לקחתי חצי בשבילה. הבאתי את האוטו עד אליה ועשיתי מה שאני יכול. הייתה תקלה ושלחתי אותה לכמה מוסכים אבל לא זרקתי אותה לאוויר, אני דברתי עם האנשים שהפניתי אותה. בתאריך שלקחה את האוטו היא ידעה שהוא לא מוכן ואמרתי לה לחכות. בגלל שהרכב שלה ישן היה קשה להשיג חלקים לכן הרכב היה במוסך מס' ימים. החלפנו 2 חלקים וחיכינו לחיישן. זה היה חיישן של הטיימינג חיישן חשוב, אי אפשר לדעת אם יש בעיה ללא החיישן. האוטו היה מפורק מחכים לחיישן והיא הייתה לחוצה לנסוע לאילת ואמרתי לה שהרכב לא תקין לנסוע לאילת. אין לי מסמכים. הכל נאמר בשיחת טלפון. 

התובעת: אני בקשתי רכב חלופי והוא סירב.

הנתבע: אני מתווך, אין לי רכב חלופי. אם הייתה מבקשת להשכיר אוטו אז אין בעיה אני בן אדם עם לב והייתי מסייע לה. היא ידעה וגם עבדו עליי, היא מכרה את האוטו לפני לאבא שלה ואמרה שהיא מקבלת ביטוח לאומי ולא יכולה... היא מכרה  את הרכב שלה אחרי כמה ימים. 

התובעת: אבא שלי לא גר פה בכלל. אני לא מקבלת ביטוח לאומי. יש לי 2 ילדים עם אוטיזם. מכרתי את האוטו לבעלי לשעבר. 

הנתבע: היא מכרה את הרכב ולא אמרה לי אז איפה האחריות שלי שהיא מכרה  את האוטו ולא אמרה לי ואני עובד את הרכב ומתקן. נותנת לי לעבוד על רכב שלא שלה כבר. אין לי אחריות אם היא מכרה את הרכב למישהו אחר. 

התובעת: לשאלת בית המשפט איך מכרתי את החלקים של הרכב אם מכרתי את הרכב לבעלי לשעבר, אני משיבה שאחרי שבועיים כבר העברתי חזרה את הבעלות על שמי. אני עכשיו הבעלים של הרכב. 

הנתבע: ברגע שעוברת הבעלות היא לא אחראית על הרכב. אמרתי לה שהרכב עדיין לא מכון והחתמתי אותה על כך. מה אני יכול לעשות?. אני לא צריך לשלם שקל. 

התובעת: הוא עשה את זה גם למישהי אחרת שהיא חד הורית. 

הנתבע: אם הייתה נותנת לי לסיים את הטיפול לא היו שום בעיות. לא מגיע לה שקל. 

התובעת: אני צריכה לקנות רכב אחר בגלל הרכב שמכר לי תקול. 

הנתבע: היא לא יכולה לתבוע אותי על רכב אחרי שנה. 

בית המשפט מציע הצעת פשרה לפי סעיף 79 א ומסביר את משמעות פסק הדין. לרבות סיכויי הערעור. 

המתורגמנית מסבירה בשפה האנגלית.

הנתבע: אני מוכן להצעת בית המשפט.

התובעת: גם אני.


<#3#>
החלטה

פסק הדין יישלח לצדדים.

<#4#>

ניתנה והודעה היום י"ט אלול תשפ"ג, 05/09/2023 במעמד הנוכחים.

	


	ריבי לב אוחיון, רשמת בכירה




 <#7#>
פסק דין

פסק דין זה ניתן לפי סעיף 79א. לחוק בתי המשפט [נוסח משולב], התשמ"ד-1984, בהסכמת הצדדים. 

התובעת עתרה לתשלום 12,676 ₪. 

הנני מחייבת את הנתבע לשלם לתובעת סך של 3,500 ₪ וזאת בתוך 30 ימים ממועד קבלת פסק הדין. 
 
<#8#>

ניתן היום י"ט אלול תשפ"ג, 05/09/2023 בהיעדר הצדדים.

	


	ריבי לב אוחיון, רשמת בכירה

